Η **Λιλιάνα Ιβανόβα Πετρόβα** (βουλγαρικά: *Лиляна Иванова Петрова*, 24 Απριλίου 1939), περισσότερο γνωστή με το καλλιτεχνικό της **Λίλι Ιβανόβα** (*Лили Иванова*), είναι Βουλγάρα τραγουδίστρια. Γεννήθηκε σε μία μικρή πόλη του Κουμπράτ, ενώ αργότερα αποφοίτησε από σχολή νοσηλευτικής, εξασκώντας το επάγγελμα του νοσηλευτή, για αρκετά μικρό χρονικό διάστημα. Επίσης, έχει ρουμανικές ρίζες από τη πλευρά της μητέρας της. Η καριέρα της στο τραγούδι ξεκίνησε αρχές του 1960, και το 1963 ήταν που απέκτησε δημοσιότητα, με τη variété παράσταση που έδωσε στο ξενοδοχείο Ambassador και το μουσικό θέατρο Constantin Tanase, στο Βουκουρέστι. Το τοπικό κοινό την αγάπησε, και την ίδια χρονιά κυκλοφόρησε ο πρώτος της δίσκος, με τίτλο *Amore Twist*.

Το 1967, κυκλοφόρησε και ο δεύτερος δίσκος της, με τίτλο *Море на младостта* («Θάλασσα του νιάτων»). Το 1968, ηχογράφησε στη Μόσχα, τον τρίτο της δίσκο, *Melodia*. Ενώ ο δίσκος *Camino* ηχογραφήθηκε στη Βουλγαρία, με το ομώνυμο τραγούδι, να ακούγεται ακόμα στις συναυλίες της, καθώς μέσω αυτού ξεδιπλώνει κάθε πτυχή της φωνής της. Το 1966, είχε κερδίσει στην Μπρατισλάβα, το βραβείο "Χρυσό Κλειδί". Ενώ σε όλη τη διάρκεια της καριέρας της συνέχισε να λαμβάνει βραβεία. Μεταξύ το 1981-87, η Ιβανόβα, εμφανιζόταν κυρίως στη Γερμανία, καθώς ζούσε κιόλας εκεί. Κατά τη δεκαετία του 1990, η Ιβανόβα κράτησε ψηλά την καριέρα της, ενώ κυκλοφόρησε και τρεις δίσκους. Παρόλα αυτά, το 2000, κυκλοφόρησε ίσως το μεγαλύτερο hit της καριέρας της, το *Ветрове* («Άνεμοι»). Και τα χρόνια που ακολούθησαν συνέχισε να κάνει συναυλίες στους μεγαλύτερους χώρους της Βουλγαρίας.

Το 2009, δέχτηκε την τιμή να τραγουδήσει στο Olympia Hall, του Παρισιού. Το 1997, η Διεθνής Ένωση Γυναικών, την είχε προτείνει ανάμεσα στις γνωστότερες γυναίκες του 20ου αιώνα. Το 1999, έλαβε το ύψιστο κρατικό βραβείο της Βουλγαρίας: Στάρα Πλανίνα, για τη συνεισφορά της στη βουλγαρική ποπ μουσική. Μερικά εκ των αρκετών βραβείων που έχει λάβει είναι το Πρώτο Βραβείο στο Μουσικό Φεστιβάλ Εστράδα, στην Πολωνία, το 1967, το Πρώτο Βραβείο, πάλι στον ίδιο διαγωνισμό, όμως στην Ισπανία, το 1968 και το Τρίτο Βραβείο, στο Yamaha World Popular Song Festival, το 1973, στην Ιαπωνία. Το 1970, είχε πάρει και τη Χρυσή Πλάκα, στην Ολυμπιάδα του Ποπ Μουσικού Φεστιβάλ στην Αθήνα, ενώ, τέλος, το 2006, έλαβε δικό της αστέρι στο Walk of Fame της Βουλγαρίας. Κατά τη διάρκεια της καριέρας της κυκλοφόρησε 35 δίσκους και 29 singles.

Παραπομπές
----------

1. ↑  (Πολωνικά) *MAK*. 9811554616105606.
2. ↑  «Jurnal românesc». *Radio Romania International* (στα Ρουμανικά). Ανακτήθηκε στις 16 Σεπτεμβρίου 2016.
3. ↑  «LILI IVANOVA» (στα Γαλλικά). Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 13 Σεπτεμβρίου 2016.
4. ↑  «Albums | Лили Иванова». *lili.bg*. Αρχειοθετήθηκε από το πρωτότυπο στις 7 Νοεμβρίου 2016. Ανακτήθηκε στις 13 Σεπτεμβρίου 2016.

Εξωτερικοί σύνδεσμοι
--------------------

* Επίσημη ιστοσελίδα (BG)
* Λίλι Ιβανόβα κανάλι στο YouTube

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 106895893
* **Europeana**: agent/base/80191
* LCCN: no2010010104
* ISNI: 0000 0001 1479 4962
* GND: 13892757X
* MusicBrainz: ab634a19-20e3-4801-975e-a230f899af8a

 |

 |